《李公堤》
明代·释今白

桥南桥北几湾清，花发桥西春鸟鸣。翠筱数行依岸净，青菰几鸟与云平。

烟艇钓残今古梦，晚钟敲断去来情。青山一幅幸无恙，莫遣平湖风浪生。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。